CELEX: 32020D2113
Language: hu
Date: 2020-12-16 00:00:00
Title: A Bizottság (EU) 2020/2113 végrehajtási határozata (2020. december 16.) a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 2002/56/EK irányelve I. és II. melléklete által előírtnál szigorúbb intézkedések engedélyezéséről szóló 2004/3/EK határozat I. mellékletének az Egyesült Királyságra vonatkozó bejegyzés tekintetében történő módosításáról (az értesítés a C(2020) 9306. számú dokumentummal történt) (EGT-vonatkozású szöveg)

2020.12.17.   
               
               
                  HU
               
               
                  Az Európai Unió Hivatalos Lapja
               
               
                  L 427/21
               
            
         A BIZOTTSÁG (EU) 2020/2113 VÉGREHAJTÁSI HATÁROZATA
         (2020. december 16.)
         a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 2002/56/EK irányelve I. és II. melléklete által előírtnál szigorúbb intézkedések engedélyezéséről szóló 2004/3/EK határozat I. mellékletének az Egyesült Királyságra vonatkozó bejegyzés tekintetében történő módosításáról
         
            
               (az értesítés a C(2020) 9306. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (1) és különösen annak 17. cikke (2) bekezdésére,
         mivel:
         
                     (1)
                  
                  
                     A 2002/56/EK irányelv értelmében a Bizottság engedélyezi, hogy a vetőburgonya egy vagy több tagállam területének egészén vagy egy részén történő forgalmazására vonatkozóan az annak I. és a II. mellékletében előírtaknál szigorúbb intézkedéseket hozzanak olyan károsító szervezetek ellen, amelyek nincsenek jelen az érintett régiókban, vagy amelyeket különösen károsnak ítélnek az adott régiók növényi kultúráira nézve.
                  
               
                     (2)
                  
                  
                     A 2004/3/EK bizottsági határozat (2) e tekintetben engedélyezi a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a 2002/56/EK irányelv I. és II. melléklete által előírtnál szigorúbb intézkedéseket. Ezen belül a 2004/3/EK határozat úgy rendelkezik, hogy az I. mellékletének 1. oszlopában feltüntetett tagállamok a vetőburgonya forgalmazásával kapcsolatban engedélyt kapnak arra, hogy a nevük mellett az említett melléklet 2. oszlopában feltüntetett régiókban korlátozzák a vetőburgonya forgalmazását. Az Egyesült Királyság tekintetében a 2004/3/EK határozat I. mellékletének 2. oszlopa az említett engedély alkalmazásában jelenleg Cumbria, Northumberland (Anglia), Észak-Írország és Skócia régiókat sorolja fel.
                  
               
                     (3)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban a 2002/56/EK irányelv és az annak alapján elfogadott bizottsági jogi aktusok a kilépéséről rendelkező megállapodásban előírt átmeneti időszak végét követően Észak-Írország tekintetében továbbra is alkalmazandók az Egyesült Királyságra és az Egyesült Királyságban. Ezért az átmeneti időszak végén a 2004/3/EK határozat I. mellékletének 2. oszlopában csak Észak-Írországot kell tagállami régióként felsorolni.
                  
               
                     (4)
                  
                  
                     A 2004/3/EK határozat I. mellékletét ezért ennek megfelelően módosítani kell.
                  
               
                     (5)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a határozatot 2021. január 1-jétől kell alkalmazni.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2004/3/EK határozat 1. mellékletének helyébe e határozat mellékletének szövege lép.
         
         
            2. cikk
            Ezt a határozatot 2021. január 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 16-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 193., 2002.7.20., 60. o.
         
         
            (2)  A Bizottság 2004/3/EK határozata (2003. december 19.) a vetőburgonya egyes tagállamok területének egészén vagy valamely részén történő forgalmazása tekintetében meghatározott betegségek ellen a Tanács 2002/56/EK irányelve I. és II. melléklete által előírtnál szigorúbb intézkedések engedélyezéséről (HL L 2., 2004.1.6., 47. o.).
      
      
         
            MELLÉKLET
            
               
                  
                     „I. MELLÉKLET
                     
                                 Tagállam (1)
                                 
                              
                              
                                 Régió
                              
                           
                                 Németország
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Gemeinde Groß Lüsewitz
                                          
                                       
                                             —
                                          
                                          
                                             Ortsteile Lindenhof und Pentz der Gemeinde Metschow
                                          
                                       
                                             —
                                          
                                          
                                             Gemeinden Böhlendorf, Breesen, Langsdorf sowie Ortsteil Grammow der Gemeinde Grammow
                                          
                                       
                                             —
                                          
                                          
                                             Gemeinden Hohenbrünzow, Hohenmocker, Ortsteil Ganschendorf der Gemeinde Sarow sowie Ortsteil Leistenow der Gemeinde Utzedel
                                          
                                       
                                             —
                                          
                                          
                                             Gemeinden Ranzin, Lüssow und Gribow
                                          
                                       
                                             —
                                          
                                          
                                             Gemeinde Pelsin
                                          
                                       
                           
                                 Írország
                              
                              
                                 A teljes terület
                              
                           
                                 Portugália
                              
                              
                                 Azori-szigetek (300 m tengerszint feletti területek)
                              
                           
                                 Finnország
                              
                              
                                 Liminka és Tyrnävä körzetek
                              
                           
                                 Egyesült Királyság (1)
                                 
                              
                              
                                 Észak-Írország
                              
                           
               ”
            
               (1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.